Φωτεινό Τρικάλων

Το Φωτεινό είναι ορεινό χωριό του νομού Τρικάλων.

Γεωγραφία-ιστορία 
Το Φωτεινό είναι χτισμένο σε υψόμετρο 1.020 μέτρων στις πλαγιές της οροσειράς Χάσια - Αντιχάσια και αποτελεί έναν από τους πιο ορεινούς οικισμούς του νομού Τρικάλων. Έχει ξερό κλίμα και λιγοστή βλάστηση σε υψόμετρο άνω των 1.050 μέτρων. Το Φωτεινό υπάγεται στον Δήμο Καλαμπάκας από το 2011, ενώ παλαιότερα ανήκε στον δήμο Τυμφαίων. Ο πληθυσμός του σύμφωνα με την απογραφή του 2011 είναι 289 κάτοικοι. Το Φωτεινό ονομαζόταν Νέα Τσιούκα και δημιουργήθηκε το 1881 από κατοίκους προερχόμενους από την Παλιά Τσιούκα (σημερινό Γήλοφος Γρεβενών), η οποία μέχρι το 1912 ήταν Τουρκοκρατούμενη. Στα 500 μέτρα βόρεια του Φωτεινού υπάρχουν χαλάσματα των ελληνικών και τούρκικων «σταθμών» (σύνορα Ελλάδος και Οθωμανικής αυτοκρατορίας από το 1881 ως το 1912), όπου είναι πλέον τα σύνορα Μακεδονίας - Θεσσαλίας. Συνδέεται με καλούς δρόμους με τα Τρίκαλα (50 χλμ. νότια), την Καλαμπάκα (38 χλμ. νοτιοδυτικά) και τη Δεσκάτη (16 χλμ. βόρεια).

Παραπομπές  

Χωριά του νομού Τρικάλων
Δήμος Μετεώρων